ಉದ್ಯೋಗಿಗಳ ಸೆಕ್ಸ್ ಲೈಫ್ ಬಗ್ಗೆ ಸಮೀಕ್ಷೆ

– ಸಮೀಕ್ಷೆಯಲ್ಲಿ ಕೃಷಿಕರಿಗೆ ಮೊದಲ ಸ್ಥಾನ

ಲಂಡನ್: ಬೇರೆ ಉದ್ಯೋಗಿಗಳಿಗಿಂತ ಕೃಷಿಕರ ಸೆಕ್ಸ್ ಲೈಫ್ ಉತ್ತಮವಾಗಿರುತ್ತದೆ ಎಂದು ನೂತನ ಸಮೀಕ್ಷೆಯೊಂದು ತಿಳಿಸಿದೆ.

ಸೆಕ್ಸ್ ಆಟಿಕೆ ಕಂಪನಿ ಲೆಲೋ 2 ಸಾವಿರ ಪುರುಷ ಮತ್ತು ಮಹಿಳೆಯರನ್ನು ಸಂದರ್ಶಿಸಿ ಈ ಸಮೀಕ್ಷೆಯನ್ನು ಮಾಡಿದೆ.

ಸಮೀಕ್ಷೆಯಲ್ಲಿ ರೈತರ ಹೆಚ್ಚು ಸೆಕ್ಸ್ ಮಾಡುತ್ತಾರೆ ಎನ್ನುವ ಫಲಿತಾಂಶ ಪ್ರಕಟವಾಗಿದೆ. ಸಮೀಕ್ಷೆಯಲ್ಲಿ ಪಾಲ್ಗೊಂಡಿದ್ದ ಕೃಷಿಕರ ಪೈಕಿ ಶೇ.33 ರಷ್ಟು ಮಂದಿ ನಾವು ಪ್ರತಿನಿತ್ಯ ಸೆಕ್ಸ್ ಮಾಡುತ್ತೇವೆ ಎನ್ನುವುದನ್ನು ಒಪ್ಪಿಕೊಂಡಿದ್ದಾರೆ.

ಕೃಷಿಕರ ನಂತರದ ಸ್ಥಾನವನ್ನು ವಾಸ್ತುಶಿಲ್ಪಿಗಳು, ಕೇಶ ವಿನ್ಯಾಸಕಾರರು ಪಡೆದುಕೊಂಡಿದ್ದಾರೆ. ವಾಸ್ತು ಶಿಲ್ಪಿಗಳ ಪೈಕಿ ಶೇ.21 ರಷ್ಟು ಮಂದಿ ಪ್ರತಿದಿನ ಸೆಕ್ಸ್ ಮಾಡುತ್ತೇವೆ ಎಂದು ಹೇಳಿದರೆ ಕೇಶ ವಿನ್ಯಾಸಕರರ ಪೈಕಿ ಶೇ.17 ರಷ್ಟು ಮಂದಿ ಪ್ರತಿ ದಿನ ಮಿಲನ ಮಾಡುತ್ತೇವೆ ಎಂದು ಒಪ್ಪಿಕೊಂಡಿದ್ದಾರೆ.

ಸಮೀಕ್ಷೆಯಲ್ಲಿ ಕೊನೆಯ ಸ್ಥಾನದಲ್ಲಿ ಪತ್ರಕರ್ತರಿದ್ದು ತಿಂಗಳಿಗೆ ಒಂದು ಬಾರಿ ಸೆಕ್ಸ್ ಮಾಡುತ್ತೇವೆ ಎಂದು ತಿಳಿಸಿದ್ದಾರೆ. ಉದ್ಯೋಗಿಗಳ ಲೈಫ್ ಸ್ಟೈಲ್ ಸೆಕ್ಸ್ ಜೀವನದ ಮೇಲೆ ಪರಿಣಾಮ ಬೀರುತ್ತದೆ. ಆಫೀಸಿನಲ್ಲಿ ಹೆಚ್ಚು ಸಮಯ ಕೆಲಸ ಮಾಡುವುದು ಉದ್ಯೋಗಿಗಳ ಫಿಟ್‍ನೆಸ್ ಮತ್ತು ಶಕ್ತಿ ಕಡಿಮೆಯಾಗುತ್ತದೆ ಸಮೀಕ್ಷೆ ಹೇಳಿದೆ.